આ પત્રમાં વધુમાં જણાવાયું છે કે નામદાર ગુજરાત હાઇકોર્ટમાં સમાજની ભોગ બનાનાર પીડિતા દ્વારા મુકવામાં આવેલી એફિડેવિટ મુજબ તેઓએ સમાજના આગેવાનાના કહેવાથી અને સમજાવટથી મુકેલ છે. તો આ આગેવાનો ના નામ જાણવાનો સમગ્ર સમાજને અધિકાર છે અને પ્રજાપતિ સમાજ આવા આગેવાનોના નામ જાણવા માગે છે. કેમકે આ ફરિયાદમાં સમાજના આગેવાનોએ કોઈપણ કારણસર પોતાના અંગત સંબંધો અને અંગત હિત માટે સમગ્ર સમાજ માટે કોઈ પણ દિવસ ન મીટાવી શકાય તેવું લાંછન સમાજને ભેટ આપેલ છે. હું સમાજને એક નાગરિક હોવાથી આવું લાંછન સ્વીકારવા તૈયાર નથી અને મારા સમાજ પર જે લાંછન લાગી રહ્યું છે જે મને મંજૂર નથી જેથી પોતાના સંબંધો કે અંગત ફાયદા માટે સમાધાનમાં મધ્યસ્થી કરનારના નામ જાહેર કરો જેથી કરીને સમાજ પરનુ લાંછન તેઓનું વ્યકિતગત રહે. ઉપરાંત સમગ્ર સમાજ આવા મધ્યસ્થી કરનારા દલાલોથી વાકેફ થાય.